Publication: Magyar Közlöny
Issue: MK-2011-82 (Year: 2011, Number: 82)
Era: contemporary
Section: 1. melléklet a 2011. évi XCVII. törvényhez
Paragraph Index: 678

(3) Polgári jogi eljárásokban mindegyik Fél – legalább a szerzői jog vagy a kapcsolódó jogok által védett művek, hangfelvételek és előadások tekintetében és védjegyhamisítás esetén – megállapíthat vagy fenntarthat előzetesen megállapított kártérítést, amelyre a jogtulajdonos választása szerint kerülhet sor. 10.51. CIKK Jogi költségek A Felek biztosítják, hogy a nyertes fél részéről felmerült indokolt és arányos jogi költségeket és egyéb kiadásokat főszabályként a vesztes fél viselje, kivéve ha ez a méltányosság elvébe ütközne. EU/KR/hu 200 10.52. CIKK Bírósági határozatok közzététele A Felek biztosítják, hogy a szellemi tulajdonjogok megsértése miatt indított bírósági eljárásokban az igazságszolgáltatási hatóságok – adott esetben, a bejelentő kérésére és a jogsértő költségére – elrendelhetik megfelelő intézkedések megtételét a határozattal kapcsolatos információk terjesztése érdekében, ideértve a határozat kifüggesztését és annak teljes terjedelmében vagy részben történő közzétételét. A Felek a határozat nyilvánosságra hozatalával kapcsolatban az adott körülményektől függően további intézkedésekről is rendelkezhetnek, ideértve a kiemelt helyen történő megjelentetést. 10.53. CIKK A szerzői vagy tulajdonosi minőség vélelmezése Szerzői joggal vagy kapcsolódó jogokkal kapcsolatos polgári eljárásokban mindegyik Fél azon vélelem bevezetéséről rendelkezik, hogy ellenkező bizonyítás hiányában a mű vagy más tárgy szerzőjeként vagy kapcsolódó jog jogosultjaként szokásos módon feltüntetett nevű természetes vagy jogi személy az adott műnek vagy más tárgynak a megfelelő jogtulajdonosa. EU/KR/hu 201 B. ALSZAKASZ BÜNTETŐJOGI JOGÉRVÉNYESÍTÉS 10.54. CIKK A büntetőjogi jogérvényesítés köre Mindegyik Fél gondoskodik arról, hogy legalább a szándékos védjegyhamisítás, valamint a kereskedelmi mennyiségben elkövetett szerzői és kapcsolódó jogokra vonatkozó kalózkodás22 esetében büntetőeljárás lefolytatására és büntetés kiszabására kerüljön sor. 10.55. CIKK Földrajzi árujelzők és formatervezési minták hamisítása Figyelemmel saját nemzeti és alkotmányos jogszabályaira és rendelkezéseire, mindegyik Fél megvizsgálja annak lehetőségét, hogy büntetőjogi felelősségrevonást alkalmazzon a földrajzi árujelzők és formatervezési minták hamisítása esetén. A „kapcsolódó jogok” kifejezést az egyes Felek a nemzetközi kötelezettségeikkel összhangban határozzák meg. EU/KR/hu 202 10.56. CIKK Jogi személyek felelőssége

Source: https://magyarkozlony.hu/hivatalos-lapok/774dc22d4eb4e3ea3f9f6336886e0d96a3849efb/dokumentumok/da47dc5cee187a1a3bf4979a039acbce11c68076/letoltes